ലോറിയില് ലിഫ്റ്റ് ചോദിച്ച് പോകുന്നവരുടെ ശ്രദ്ധക്ക് ഇങ്ങനെയും പണികിട്ടാന് സാധ്യതയുണ്ട് കശ്മീരിലെ സോനാമാര്ഗില്നിന്ന് സോജിലാ പാസിലേക്കുള്ള കുത്തനെ റോഡിലൂടെ സൈക്കിളും കൊണ്ട് ഉന്തിത്തള്ളി കയറുകയാണ് പത്തനംതിട്ടക്കാരായ ഹിപ്പിയോഗി എന്ന പ്രതീഷ്പിള്ളയും എസ്. കിരണും. അപ്പോഴാണ് മുകളില് നിന്ന് മലയിടുക്കിലെ റോഡിലൂടെ സൈക്കിളില് തന്നെ പിടിവിട്ട് മറ്റൊരാളുടെ വരവ്. തൊട്ടുമുന്നില് കൊണ്ടുവന്ന് നിര്ത്തിയിട്ട് ഒരു ചോദ്യം നാട്ടിലെവിടെയാ.സൈക്കിളില് കേരള ടു സിംഗപ്പൂര് യാത്ര ചെയ്യുന്ന കോഴിക്കോടുകാരന് ആദര്ശാണ് കക്ഷി. ചെറിയൊരു യാത്രയിലാണ്. പത്തുരാജ്യങ്ങളിലൂടെ മാത്രം ഫെബ്രുവരിയില് നാട്ടില് നിന്ന് വിട്ട ആദര്ശിെന്റ വാക്കുകള്. ഏപ്രില് നാലിന് മണാലിയില് എത്തി. മൂന്നുമാസം അവിടെ കോവിഡ് ലോക്ഡൗണില് പെട്ടുപോയി. ജൂലൈ ആദ്യത്തില് വീണ്ടും റൈഡ് തുടങ്ങി സോനാമാര്ഗിലേക്കുള്ള യാത്രയിലാണ് ഹിപ്പി യോഗിയുടെ മുന്നില്പെടുന്നത്.പ്രതീഷ്പിള്ളയും എസ്. കിരണും ലഡാക്കിലെ ഖര്ദുങ്ലയില്തിരുവല്ലയില്നിന്ന് മൂന്ന് മാസം മുമ്ബ് ഓള് ഇന്ത്യ ടൂറിന് ഇറങ്ങിയതാണ് ഹിപ്പിയോഗിയെന്ന് യൂട്യൂബ് ചാനലിന് പേരിട്ട പ്രതീഷ് പിള്ളയും ആയുര്വേദ ഡോക്ടറായ എസ്. കിരണും. യോഗ ടീച്ചറാണ് പ്രതീഷ്.സ്വപ്ന സഞ്ചാര നാളുകള്ഒരുപാട് വര്ഷത്തെ സ്വപ്നമാണ് സൈക്കിളില് ഓള് ഇന്ത്യ റൈഡ്. നമുക്ക് മുമ്ബ് ഒരുപാടുപേര് കാണിച്ചുതന്ന വഴികള്. അത് സാഫല്യമാകുന്ന ആഹ്ലാദത്തിലാണ് ഞങ്ങള് ലഡാക്കിലെ ലേയില് നിന്ന് പ്രതീഷിെന്റ സന്തോഷം കുതിര്ന്ന വാക്കുകള്. ജയ്പൂരില് നിന്ന് ജോലി രാജിവെച്ച് നാട്ടില് വന്നതാണ് കിരണ്. കോവിഡില് യോഗ ക്ലാസുകള് മുടങ്ങിയ നിലയില് പ്രതീഷും. കോവിഡ് കാലത്ത് ഒരുവര്ഷം വെറുതെയിരുന്നതിന് ശേഷമാണ് സൈക്കിള് റൈഡ് ഇഷ്ടപ്പെടുന്ന ഇരുവരും ഓള് ഇന്ത്യ ടൂറിന് ഇറങ്ങിയത്. ഓരോ ദിനവും സൈക്കിള് ചവിട്ടിയത് ശരാശരി 100 കിലോമീറ്റര്.സ്ഥിരമായി സൈക്കിള് റൈഡുകള് നടത്തുന്നവരായതിനാല് കൂടുതല് ഒരുക്കമൊന്നും നടത്തേണ്ടി വന്നില്ല. ആരോഗ്യം ഫിറ്റായിരുന്നു. ഇത്രയും ദൂരം സഞ്ചരിച്ചതോടെ ശരീര ഭാരം കുറഞ്ഞു. സൈക്കിള് ദൂരയാത്രക്ക് ഒരുക്കുക, ടെന്റ് മേടിക്കുക എന്നിവയാണ് കാര്യമായി ചെയ്തത്.മികച്ച അനുഭവം അനേകംസോജിലാ പാസില് സീറോ ഡിഗ്രിയില് വഴിമുട്ടി നിന്നുപോയി. താമസം ലഭിക്കണമെങ്കില് വീണ്ടും 20 കിലോമീറ്റര് സൈക്കിള് ചവിട്ടണം. അന്നേരത്ത് ഞങ്ങളുടെ കഷ്ടപ്പാട് കണ്ട് സഹായിക്കാന് എത്തിയത് സോജില പാസിലെ കശ്മീരി സ്വദേശികള്. ചെറിയ കച്ചവടവുമായി കഴിയുന്ന ജഹാംഗീറും മുഹമ്മദ് ഷെഫീക്കും കൂട്ടരുമാണ് സ്വന്തം ടെന്റിലേക്ക് വിളിച്ചുകയറ്റിയത്.ശ്രീനഗര് ലേ ദേശീയപാതയിലെ ഫടുല ടോപില് പ്രതീഷ്പിള്ളഉപ്പുചേര്ത്ത ചായയും വെണ്ണ തേച്ച തന്തൂരി റൊട്ടിയും നല്കി സല്ക്കാരം. ജാക്കറ്റും കമ്ബിളിയും നല്കി സുഖമായ ഉറക്കത്തിനും സൗകര്യമൊരുക്കി. ജീവിതത്തില് ഒരിക്കലും മറക്കാത്ത അനുഭവം, വിവരിക്കാന് വാക്കുകള് ഇല്ല പ്രതീഷ് പറയുന്നു.യാത്രയില് ഉടനീളം തികച്ചും അജ്ഞാതരായ ഞങ്ങളെ വിളിച്ച് വീട്ടില് കൊണ്ടുപോയി ഭക്ഷണം നല്കിയ അനേകരുണ്ട്. അവരുടെ വീടുകളില് കഴിയാന് ഇടം തന്നവര്. ബന്ധുക്കളെയെല്ലാം വിളിച്ചുകൂട്ടി ഇരുപത്തഞ്ചോളം പേര് കൂടി ഭക്ഷണം വിളമ്ബിതന്നവര്.പണി തന്ന ലോറി ഡ്രൈവര്മാര്യാത്രക്കിടെ രാത്രി കഴിച്ചുകൂട്ടാന് സ്ഥലം കണ്ടെത്തുകയാണ് വെല്ലുവിളി. ആ സമയത്ത് ഒരുപാട് നോ കേട്ടിട്ടുണ്ട്. എല്ലാ അനുഭവങ്ങളും നേരിടണമെന്ന് കരുതിക്കൂട്ടിയാണ് ഇറങ്ങിയത്. എവിടെയും കിടന്നുറങ്ങാനും വ്യത്യസ്ത ജനങ്ങളോട് സംസാരിക്കാനും പലവിധ ഭക്ഷണം കഴിക്കാനും ഏത് മോശം ടോയ്ലറ്റ് ഉപയോഗിക്കാനും കരുതിത്തന്നെ. ദാബകള്, പെട്രോള് പമ്ബുകള്, കുറഞ്ഞ വാടകയുള്ള ലോഡ്ജുകള്, വഴിയിരികിലെ ടെന്റ് എന്നിങ്ങനെയായിരുന്നു താമസം.ലോറിയിലെ യാത്രലേയില്നിന്ന് മണാലിയിലേക്ക് വരുേമ്ബാള് ലോറിക്കാരുടെ വക ചതിയും ഇവര് നേരിട്ടു. ഹിമാചലില് പലയിടത്തും ഉരുള്പൊട്ടല് സംഭവിച്ചതിനാല് റോഡുകള് തന്നെ ഒലിച്ചുപോയ അവസ്ഥ. ഇതുകാരണം ഹിമാചല് ലഡാക്ക് അതിര്ത്തിയിലുള്ള ഉപ്ഷിയില് ഏറെനേരം കുടുങ്ങി. മണാലി ഭാഗത്തേക്ക് സൈക്കിള് യാത്രികരെ ഒന്നും കടത്തിവിടുന്നില്ല.തുടര്ന്ന് പൊലീസിന്െറ സഹായത്തോടെ ലോറിയില് കയറി. വഴിയില്വെച്ച് രണ്ടുപേരെയും വ്യത്യസ്ത ലോറിയിലേക്ക് മാറ്റി. ഏകദേശം 300 കിലോമീറ്റര് ലോറിയിലായിരുന്നു സഞ്ചാരം. അവസാനം ലക്ഷ്യസ്ഥാനം എത്തിയപ്പോള് ലോറിക്കാര് ചോദിച്ചത് 10,000 രൂപയാണ്. പണം തന്നില്ലെങ്കില് ആക്രമിക്കുമെന്ന മുന്നറിയിപ്പും. ഗത്യന്തരമില്ലാതെ പണം നല്കി. കൂടാതെ സൈക്കിളിന് ചെറിയ തകരാറുകളും സംഭവിച്ചു. ഇതെല്ലാം വിശദമായി ഇവരുടെ വിഡിയോയില് കാണാം. മറ്റു സഞ്ചാരികള്ക്കും ഇതൊരു മുന്നറിയിപ്പാണെന്ന് ഇവര് പറയുന്നു. ലക്ഷ്യം ഗ്രീന് ട്രാവല്പ്രകൃതിക്ക് ഹാനികരമല്ലാത്ത വാഹനം ഉപയോഗിച്ച് ഗ്രീന് ട്രാവല് എന്ന സങ്കല്പമാണ് ലക്ഷ്യമിട്ടത്. ഒപ്പം പ്ലാസ്റ്റിക് ഉപയോഗിക്കരുത് എന്ന നിഷ്കര്ശയും. എല്ലാവരും ഒന്നാണ് എന്ന സന്ദേശമാണ് യാത്രയില് സംസാരിച്ചവര്ക്കെല്ലാം കൈമാറിയത്. we all are one എന്ന സൈക്കിളിലെ ബോര്ഡ് കണ്ടിട്ട് ചില സ്ഥലങ്ങളില് we all are not one എന്നൊക്കെ കേട്ടിട്ടുണ്ട്.ലേയിലേക്കുള്ള വഴിയില് മഞ്ഞുമലയില് പ്രതീഷ്പിള്ളതിരികെ മടങ്ങുന്നതും സൈക്കിളില് തന്നെയാണ്. പോയത് ഹരിയാന, പഞ്ചാബ് വഴി കശ്മീരാണ്. മടക്കം ലേയില് നിന്ന് മണാലി, ഡല്ഹി, നാഗ്പൂര്, ഹൈദരാബാദ്, ബംഗളൂരു വഴി കേരളം.രാജ്യം വീണ്ടും യാത്രയില്പ്രതീഷ്പിള്ളയും കിരണും പോകുന്ന സൈക്കിള് വഴികളില് നൂറുകണക്കിനാണ് സഞ്ചാരികള്. കോവിഡില് വീര്പ്പുമുട്ടിയിരുന്ന ഇടങ്ങളില് യാത്രയുടെ ശ്വാസം തേടിയിറങ്ങിയവര്. കണ്ണൂരില് നിന്ന് എസ്.യു.വിയും ഓടിച്ച് വന്ന ദമ്ബതികള്, തിരുവനന്തപുരത്ത് നിന്ന് ബൈക്കുകൂട്ടം, അസമില് നിന്ന് ബൈക്കുകളില് 11 അംഗ സംഘത്തിലെ വികാസും പിങ്കിയും ബൈക്കില് തന്നെ മുംബൈയില് നിന്ന് ബാഹുബലി ഗത്താരെയും കൂട്ടരും പാമ്ബാടിയില് നിന്ന് ബുള്ളറ്റില് വിമല്... അങ്ങനെയേറെ പേരുകളുണ്ട് വഴിയില് കുശലം പറയാന്.